Никола Ристановски

Никола Ристановски (роден на  во Острава, Чехословачка) — македонски театарски, филмски и телевизиски глумец.

Животопис

Ристановски е роден во чехословачкиот град Острава на 23 јануари 1969 година, а кога имал 7 години, со семејството се преселил во Тетово. Во средното училиште, членувал во драмската секција. Во тоа време, наговорен од професорката Нада Гешоска, тој учествувал на натпревар во Осиек, Хрватска на кој Ристановски и неговите колеги се претставиле со „Злосторство и казна“ од Достоевски и ја освоиле првата награда на жири-комисијата, предводена од Фабијан Шоваговиќ. Воден од тој успех, Ристановски се определил да студира глума, но бил трипати одбиен на приемниот испит на Факултетот за драмски уметности во Скопје, каде што паднал уште во првата година на студиите. Сепак, подоцна, уште како студент бил повикан да игра во една театарска претстава, што било признание за неговиот талент. Дипломирал на Факултетот за драмски уметности во Скопје, на отсекот за глумечка игра во 1993 година.

 Професионална кариера 
По завршувањето на Факултетот за драмски уметности во Скопје, Ристановски станал дел на Македонскиот народен театар во 1994 година. Првата професионална претстава во Македонскиот народен театар му била „Жорж Данден“, во режија на Бранко Ставрев, по што следувала улогата во „Снежана и седумте џуџиња“ на Дејан Дуковски, а во режија на Александар Поповски. Две години подоцна, Ристановски блеснал со улогата во култната претстава „Буре барут“.
Во текот на својата кариера, Ристановски играл во 41 претстава и во 15 филмови при што освоил 28 награди, со што тој е најнаградуваниот македонски глумец. Најмногу соработувал со Александар Поповски (10 претстави и 3 филма), а најмногу настапи имал во претставата „Буре барут“ (над 150 настапи). Исто така, Ристановски имал богата кариера и во странство, каде што играл во популарните и наградувани претстави „Господа Глембаеви“ и „Дервишот и смртта“.Сребра Ѓорѓијевска, "Во театарот им е убаво и на глумците и на публиката", Дневник, година XVIII, број 5483, четврток, 5 јуни 2014, стр. 21. Во 2016 година, Ристановски настапил во филмот „Игла под прагот“ на црногорскиот режисер Иван Мариновиќ.„Никола Ристановски награден во Истанбул“, Утрински весник, година XVII, број 5239, вторник, 22 ноември 2016, стр. 19.

 Награди

 Награда на ревијата Екран за најдобро глумечко остварување за улогата на Раскољников во претставата „Злосторство и казна“ (1994);
 Награди за најдобро глумечко остварување на Македонскиот театарски фестивал „Војдан Чернодрински“ - Прилеп за улогите на: Управникот во претставата „Бунт во домот за старци“ (1994);
 Доктор Фалус, Лулу, Шејтанот во претставата „Маме му ебам кој прв почна“ (1997)
 Лопахин во претставата „Вишновата градина“ (1998). 
 Награда за најдобро глумечко остварување за улогата во претставата „Дон Жуан“ на МТФ „Војдан Чернодрински“ - Прилеп (2006);
 Награда „Златен ловоров венец“ за најдобро глумечко остварување за улогите во претставите „Дон Жуан“ и „Никаде никого немам“ на фестивалот МЕС Сараево (2006);
 Награда за најдобро глумечко остварување за улогата на Ахмед Нурудин во претставата „Дервишот и смртта“ (Народен театар Белград) на Фестивалот „Стериино позорје“ (2009),
 Награда за најдобар глумец на ИССТФ - Риека, Хрватска, за улогата на Ахмед Нурудин во претставата „Дервишот и смртта“ (Народен театар Белград), за истата претстава ги добил и наградите за најдобар глумец на „Ардалион“, Ужице, Србија (2009)
 награда за најдобар глумец на Фестивал во Пожаревац, Србија.
 Награда за најдобар глумец на Меѓународниот фестивал на мали сцени (ISSTF) – Риека, Хрватска (2010)
 Награда „Св. Ардалион“ на Театарскиот фестивал во Ужице (2010)
 Награда „Раша Плаовиќ“ – Белград, Србија (2009)
 Награда „Зоран Радмиловиќ“ на Фестивал во Заечар, Србија (2009)
 Награда „Зоранов БРК“ на Фестивал во Заечар (2009)
 Награда за најдобар глумец на Фестивалот „Стериино позорје“, Нови Сад, Србија (2009)
 Награда за најдобар глумец на Фестивалот „Петар Кочиќ“ – Бања Лука, Р.Српска/Босна и Херцеговина (2009)
 Награда за најдобар глумец на Фестивалот на БиХ драма – Зеница, Босна и Херцеговина (2009)
 Награда за најдобар глумец на Фестивалот „Јоаким Вујиќ“ – Крагуевац, Србија (2009)
 Награда за најдобар глумец на Фестивалот во Пожаревац, Србија (2009).
 Награда за високо глумечко остварување на Фестивалот на камерен театар „Ристо Шишков“ во Струмица (2012)
 Награда „Златен делфин“ за најдобар глумец во рамките на „Босфорскиот филмски фестивал“ во Истанбул (за улогата во филмот „Игла под прагот“).
 Награда за најдобра машка улога на фестивалот во Нови Сад за претставата „Народен непријател“ (2022)
 Награда Гран при за најдобра машка улога во претставата „Народен непријател“ (2022)
 Награда „Александар Лифка“ на Фестивалот на европскиот филм „Палиќ“ во Србија (2023)
 Награда „Борислав Станковиќ“ на 43. Меѓународен театарски фестивал „Борини театарски денови“ за најдобра машка улога за улогата на др. Стокман во претставата „Народен непријател“ (2023)

 Филмографија
 Година Филм Улога1990-ти 1991-1994  Еурека ТВ-серија  Хорист 2 1993  Крик на немиот индијанец ТВ-филм  1993  Светлосиво ТВ-филм  Ринго 1994  Прекалени ТВ-серија  Димитар  1995  Уа шнајдери ТВ-серија  1997  Македонски народни приказни ТВ-серија  1997  Преку езерото ТВ-филм  Константин 1998  Буре барут ТВ-филм  Борис 1998  Збогум на 20-тиот век ТВ-филм  Кузман2000-ти 2003  Едно од лицата на смртта ТВ-филм  2005  Обични луѓе ТВ-серија  Никола 2006  Стрмоглави ТВ-филм  Кец 2007  Превртено ТВ-филм  Петар 2007  Мовие ТВ-филм  Наратор 2009  Штркови во магла ТВ-филм  Шприцер 2009  Есен во моја улица ТВ-филм  Коцкар2010-ти 2010  Монтевидео, Бог те видео ТВ-филм  Функционер 2010  Оне ТВ-филм  2011  Ова не е американски филм ТВ-филм  Сценарист 2012  Џвер ТВ-филм  Петар 2013  Изгубени Германци ТВ-филм  Кристијан 2013  Балканот не е мртов ТВ-филм  Осман бег 2014  Косач ТВ-филм  Кресо 2014  До балчак ТВ-филм  Цветко 2014  Враќање ТВ-филм  Гианчарло 2015  Медена ноќ ТВ-филм  Никола 2016  Ослободување на Скопје ТВ-филм  Трендафилов 2016  Амок ТВ-филм  Горан 2016  Игла под прагот ТВ-филм  Петар 2017  Врати се, Зоне ТВ-филм  Хаџи Замфир 2017  На терапија ТВ-серија  др. Виктор 2017  Сенки над Балканот ТВ-серија  Доктор 2017  Зона Замфирова ТВ-филм  Хаџи Занфир 2018  Утрото ќе промени се ТВ-серија  Коља 2019  Пет ТВ-серија  Дане 2019  Група ТВ-серија  Филип 2019  Сеној ТВ-филм  2019  Екипа ТВ-филм  Сенор2020-ти 2020  Име народот ТВ-филм  Јаша Томиќ 2021  Еден излез ТВ-серија  Виктор 2022  Нема да бидеш сама ТВ-филм  Милан 2022  Деца ТВ-серија  2023  Живи и здрави ТВ-филм  2023  Емил врати се ТВ-филм  2023  Посета ТВ-серија  Благојче 2023  Живи и здрави ТВ-филм  2023-2024  Убијците на мојот татко ТВ-серија  Цурнај 2024  Меѓу боговите ТВ-филм  Жика 2025  Бунтовната Принцеза ТВ-филм  Фин 2025  Нема да ви се верува што се случи претходно ТВ-филм  Бодан

 Наводи 

 Надворешни врски 
Во чест на Никола Ристановски  - Утрински Весник (24 ноември 2009)


Категорија:Живи луѓе
Категорија:Глумци од Тетово
Категорија:Глумци од Острава
Категорија:Глумци во Македонскиот народен театар
Категорија:Македонски театарски глумци
Категорија:Македонски гласовни глумци
Категорија:Македонски филмски глумци
Категорија:Македонски телевизиски глумци
Категорија:Добитници на наградата „Ристо Шишков“